Title: S'acosta el final de curs
Course: Sant Joan, la porta de l'estiu (PRIMÀRIA) - LA CULTURA POPULAR A L'ESCOLA. Les festes populars, materials digitals

S’acosta el final de curs

Ens anem apropant a l’acabament del curs. Lluny queda la diada de Sant Jordi. Els que feu 6è, comenceu a veure com s’acosta el vostre pas cap a l’ESO. Abans, però, sigueu del curs que sigueu, us tocarà passar dies d’exàmens i treballs de final de curs.

Mentre us hi aneu atansant, de ben segur us ve al cap el llarg període de vacances, a la piscina, a la platja, potser de colònies o al càmping.

Mentrestant, però, el cicle festiu continua ben viu i molt possiblement que també el viviu. Evidentment, començant amb la revetlla de Sant Joan, tot just acabat el curs, on l’escalf i el poder de les fogueres i l’esclat dels petards omplen la nit. El més normal, fins ara, és que l’hagueu passat amb la família a casa o al carrer. Molts i moltes, a més, viureu la Festa Major del vostre poble o ciutat o potser la de la població on passeu uns dies de vacances.

En la lliçó que teniu a continuació us convidem a conèixer més a fons la festa de Sant Joan, en totes i cadascuna de les seves vessants, i a situar-vos en el període festiu, sobretot de les festes majors que omplen l’estiu català.