Title: Guia didàctica
Course: Sant Joan, la porta de l'estiu (PRIMÀRIA) - LA CULTURA POPULAR A L'ESCOLA. Les festes populars, materials digitals

El tema se centra en l'element més característic de la nit de Sant Joan: el foc. Primer se centra en el foc com un element festiu present en moltíssimes manifestacions o celebracions humanes i posteriorment incideix en la importància que té en la celebració de la nit de Sant Joan.

El foc festiu
- Breu text que situa el foc com a element festiu en moltes manifestacions festives, sobretot en el període que va de Nadal a Sant Joan. Serveix, al mateix temps, per situar el foc com l'element més característic de la festa de Sant Joan.

La presència del foc en les celebracions i manifestacions humanes
- Qüestionari. La primera pregunta fa referència al text anterior, el foc festiu, per centrar-se a continuació en la presència que el foc té en moltes celebracions així com el caràcter màgic que sovint se li atorga.

Fogates al solstici d'estiu
- Text que explica els orígens de les fogates de Sant Joan, en el marc de les fogates que la majoria de cultures europees encenien amb l'arribada del solstici d'estiu, i al mateix temps fa evident que de fet es tracta d'una tradició de tots els territoris que envolten el mar Mediterrani.

El caire purificador del foc de Sant Joan
- Tasca. Es proposa la lectura d'un text que parla del caràcter purificador del foc i és sobre aquesta qüestió que es demana als alumnes que contestin.

Els focs de Sant Joan
- Text. Tot recordant l'encesa de les antigues fogueres, explica el caire més institucional que tenen els focs actualment amb la incorporació d'elements nous com ara la presència de la Flama del Canigó, portadora del foc que encén les fogueres a moltíssimes poblacions.

Les fogueres de Sant Joan
- Qüestionari. Se centra sobretot a conèixer i treballar els elements més característics i significatius de les antigues fogueres de Sant Joan.