Title: Categoria per defecte en La Flama del Canigó
Course: Sant Joan, la porta de l'estiu (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'La Flama del Canigó'

Què és la Flama del Canigó?

Des de 1964, cada any, al cim de la pica del Canigó (Pirineus Orientals), la nit que va del 22 al 23 de juny, s’encén una gran foguera. Aquesta foguera, al mateix temps, s’encén amb el foc d’una flama que es manté viva d’un any per l’altre al Museu del Castellet de Perpinyà, a la Catalunya Nord.

Amb el foc de la foguera del cim del Canigó, s’encenen un bon nombre de flames o llànties que des d’allà parteixen cap a tots els racons de la geografia catalana. És amb aquestes flames que s’encenen la majoria de fogueres de Sant Joan. És la Flama del Canigó que s’escampa per tots els Països Catalans.

Q: Quina de les dues afirmacions és certa, la primera o la segona?
1. De la foguera del cim del Canigó s'encenen les flames o llànties que es transporten per tots els territoris de llengua catalana, per encendre les fogueres de Sant Joan.
2. Cada any, per Nadal, s'encén una foguera al Canigó que es manté viva fins la vigília de Sant Joan. Aquell dia molta gent dels territoris de parla catalana hi pugen a encendre llànties que s'emporten per encendre les fogueres de Sant Joan.
A: La primera
Feedback ("La primera"): MOLT BÉ!
Feedback ("La segona"): Vols dir que s'encén per Nadal?

El Canigó, la Catalunya Nord i els Països Catalans

Possiblement que quan heu estudiat els límits de Catalunya, les seves comarques i muntanyes, els mapes no englobaven ni el Canigó ni tampoc Perpinyà. En canvi, tant la muntanya del Canigó com la ciutat de Perpinyà formen part de Catalunya, però d’una part de Catalunya, que és de l’Estat francès i que coneixem amb el nom de Catalunya Nord.

Per altra part, quan parlem de Països Catalans ens referim a tots aquells territoris on es parla el català, si bé amb les seves variants dialectals i que, com potser ja heu estudiat, abasta Catalunya, Catalunya Nord, Andorra, el País Valencià, les Illes Balears i una petita part de l’Aragó, que se la sol anomenar la Franja de Ponent.

Q: Aparella
- El Canigó i Perpinyà es troben en un territori de parla catalana que coneixem amb el nom de | Catalunya Nord.
- La Catalunya Nord | administrativament és de l'Estat francès.
- Catalunya, Catalunya Nord, Andorra, el País Valencià, les Illes Balears i la Franja de Ponent | formen els Països Catalans.

El Canigó, muntanya simbòlica

El massís del Canigó és l’última gran elevació dels Pirineus abans d’arribar al mar. El punt més alt, la pica del Canigó, fa 2.784 metres i durant molt de temps es cregué que era la muntanya més alta dels Pirineus catalans. Es veu pràcticament des de qualsevol punt de la Catalunya Nord i també des de bona part de les comarques gironines.

Fa molts segles, els territoris de parla catalana ni tenien els noms actuals ni s’hi parlava el català. Fou en aquesta zona, fa més de 1.200 anys, on es crearen els primers comtats catalans. Per aquest fet, es considera el Canigó i els territoris que l’envolten com el bressol català.

Al foc, per tant del Canigó, se li dóna aquest simbolisme del foc inicial i d’unió de tots els territoris de parla catalana.

La Flama del Canigó

“Durant tot l’any, Perpinyà guarda el foc de la Flama del Canigó. El dia 22 de juny aquesta flama es puja fins al cim del Canigó, on s’encén la llenya que han portat des de diferents parts dels Països Catalans el diumenge abans durant l’Aplec del Canigó. Aquests feixos de llenya portats per representants de diferents punts del país serveixen per encendre la foguera que, la nit de Sant Joan, crema dalt del cim i de la qual s’agafa foc nou per ser retornat a Perpinyà.
Després de l’encesa, es dóna sortida a les torxes i els fanalets, que escampen el foc per tots els pobles i ciutats del país. Cada població organitza la rebuda de la Flama, durant la qual s’encenen les diferents fogueres de Sant Joan i es llegeix el missatge que reafirma la pertinença a un mateix poble.
La Flama es reparteix pels pobles mitjançant una llarga cadena de relleus, que van distribuint el foc amb tots els mitjans possibles –a peu, amb bicicleta, amb cotxe i, fins i tot, a cavall– i és rebuda a cada vila pels seus respectius habitants. Diverses entitats i la societat civil en general contribueixen, així, a escampar aquest foc, símbol d’unitat i diàleg. Es calcula que amb la Flama del Canigó s’encenen unes 30.000 fogueres des de la Catalunya del Nord fins al País Valencià, passant per la Franja, el Principat i les Illes Balears.” Òmnium

Fes una breu explicació que englobi els següents aspectes:
- Lloc on es guarda la flama durant l'any.
- Data en què es puja al cim del Canigó per encendre la foguera.
- Llocs des d'on es porta la llenya per encendre la foguera del Canigó.
- Com es reparteix la Flama del Canigó pels diferents llocs.
- Nombre de fogueres que es calcula que són enceses amb la Flama del Canigó.

Q: Omple els buits amb les següents paraules o expressions:

- El seu cim més alt és / pensà / sorgiren / les terres / muntanya / S'albira / així com / Mediterrani / de Catalunya / no es coneixien amb

El Canigó, muntanya simbòlica

El massís del Canigó és l’última gran [...] dels Pirineus abans d’arribar al [...]. [...] la pica del Canigó, fa 2.784 metres i durant molt de temps es [...] que era la muntanya més alta dels Pirineus [...]. [...]pràcticament des de qualsevol punt de la Catalunya Nord [...] des de bona part de les comarques gironines.

Fa molts segles, els territoris de parla catalana [...]els noms actuals ni s’hi parlava el català.Fou en aquesta zona, fa més de 1.200 anys, on [...] els primers comtats catalans. Per aquest fet, es considera el Canigó i [...]que l’envolten com el bressol català.

Al foc, per tant del Canigó, se li dóna aquest simbolisme del foc inicial i d’unió de tots els territoris de parla catalana.
A: muntanya; Mediterrani; El seu cim més alt és; pensà; de Catalunya; S'albira; així com; no es coneixien amb; sorgiren; les terres