Title: Investigo
Course: Sant Joan, la porta de l'estiu (PRIMÀRIA) - LA CULTURA POPULAR A L'ESCOLA. Les festes populars, materials digitals

Investigo:

En moltes poblacions, sobretot durant la festa major, és normal que intervinguin o apareguin gegants, cap grossos, àligues, mulasses i altre bestiari festiu. En altres casos el protagonisme el tenen la colla de castellers o el grup de diables.

En aquest cas la proposta és que feu un petita investigació sobre algun d’aquests elements o altres de tradicionals de la població. Podeu fins i tot centrar-vos a descobrir, “investigar”, aspectes concrets. Posem un parell d’exemples:

Els gegants:

a. Faig un treball on explico, en general, tots els aspectes que envolten els gegants de la població:

1. Història.

2. Com es diuen? Qui representen?

3. Balls.

4. Actuacions que fan durant l’any.

5. Qui en té cura. Colla de geganters.

b. Faig un treball on em fixo només en un d’aquests aspectes i l’explico a fons, per exemple els balls o la roba dels gegants:

1. De quins balls es tracta? Són propis dels gegants de la població?

2. Història dels balls.

3. Qui els balla?

4. Quan es ballen?

Feu la investigació a partir d'entrevistes o converses amb les persones que tenen la informació que busqueu.