Title: Guia didàctica
Course: Sant Joan, la porta de l'estiu (PRIMÀRIA) - LA CULTURA POPULAR A L'ESCOLA. Les festes populars, materials digitals

El títol fa una clara descripció del contingut del tema. Es presenten alguns poemes al voltant de la festa, es treballa amb refranys que s'hi relacionen per acabar animant-los a escoltar algunes cançons que s'han compost al voltant de la festa. Finalment se'ls convida a passejar-se per una pàgina web amb informacions i activitats molt senzilletes al voltant de la festa de Sant Joan.

Vacances d'escola i nit de Sant Joan
- Es proporciona l'enllaç a dues poesies i es proposa:
  - Que primer cadascú les llegeixi pel seu compte.
  - A continuació algun nen o nena les llegeixi amb veu alta i després entre tota la classe les comenteu.
  - Podríeu acabar fent un mural de l'acabament del curs en què hi incorporeu ambdues poesies.

Poemes de Sant Joan
- Qüestionari. Es presenten quatre poemes diferents, de cadascun dels quals es planteja una petita activitat o pregunta a contestar.

Els refranys de Sant Joan
- Activitat JClic. Treballa amb diversos refranys populars que fan referència a la diversitat d'elements que, com han anat veient, conformen la gran riquesa de la nit de Sant Joan.

La nit de Sant Joan
- Es proporciona la lletra i la música de la cançó La nit de Sant Joan, de Jaume Sisa, corresponent a l'espectacle de Dagoll Dagom. S'anima l'alumnat a proposar a la persona que els fa la música a preparar la cançó com a cloenda festiva del curs.

Per Sant Joan
- Tasca. Es proporciona la lletra i un vídeo amb la cançó que amb aquest títol va compondre Joan Manuel Serrat. Es recomana que es fixin, sobretot, en el record d'infantesa que manifesta el compositor i en facin una breu explicació.

Sant Joan
- Enllaç a una pàgina web amb informacions i activitats molt senzilletes al voltant de la festa de Sant Joan. Se'ls convida a passejar-s'hi.