Title: Creences i rituals de la nit de Sant Joan
Course: Sant Joan, la porta de l'estiu (PRIMÀRIA) - LA CULTURA POPULAR A L'ESCOLA. Les festes populars, materials digitals

Creences i rituals de la nit de Sant Joan

La celebració de la nit de Sant Joan històricament ha anat acompanyada de rituals i creences, molts amb un evident contingut supersticiós i que, fins no fa pas massa anys, molta gent continuava realitzant-los i creient-hi.
Actualment, però, la majoria han desaparegut de l’imaginari popular.

En la següent tasca us proposem que feu una redacció en què us imagineu que heu viatjat en el temps, i us trobeu en una celebració de la nit de Sant Joan de fa 100 anys. Per fer-la cal que seguiu els següents passos:

- Obriu el fitxer creences i rituals de la nit de Sant Joan i llegiu-lo.
- Feu una redacció que inclogui els següents aspectes:
  - Heu entrat en una màquina del temps que us ha enviat a una nit de Sant Joan de fa 100 anys.
  - Esteu celebrant la diada amb els veïns i veïnes del poble o carrer.
  - En la descripció de la festa hi han d'aparèixer, almenys, tres dels rituals o creences que heu llegit en el fitxer o en les informacions que heu anat treballant al llarg d'aquest tema.
Per explicar-los podeu fer ús, per exemple, d'un diàleg en què alguna persona de les presents a la celebració parla d'aquell ritual o creença.
- Un cop escrita guardeu-la en un fitxer que heu de trametre abans de la propera classe.