Title: Guia didàctica
Course: Sant Joan, la porta de l'estiu (PRIMÀRIA) - LA CULTURA POPULAR A L'ESCOLA. Les festes populars, materials digitals

El tema se centra en els elements festius més propis de la festa actual. Al mateix temps s'aprofita per donar a conèixer algunes de les manifestacions festives més característiques i tradicionals de la diada de Sant Joan.

La festa de Sant Joan
- Text que descriu els elements festius més característics de la nit màgica de Sant Joan i que serveix per animar-los a conèixer algunes de les manifestacions festives més interessants d'aquesta diada.

La presència del foc a la festa
- Text que incideix de nou en la gran importància que continua tenint el foc a la festa. De fet, el text serveix com a introducció al coneixement d'algunes de les manifestacions més característiques d'aquesta diada, en les quals el foc hi té un gran protagonisme.

La Flama del Canigó
- Qüestionari. Treballa els orígens i la història de la Flama del Canigó, situant al mateix temps la muntanya que li dóna nom així com el territori on es troba, la Catalunya Nord.

L'aplec del Canigó
- Tasca. Es proposa la consulta a un enllaç que parla d'aquest celebració i es demana que amb frases breus i sintetitzades expliquin des de la preparació de la foguera al cim del Canigó fins a la distribució de la Flama pels Països Catalans.

La revetlla de Sant Joan
- Tex. Explica de manera senzilla i sintetitzada la revetlla de Sant Joan a l'actualitat.

La revetlla segura i divertida
- S'enllaça amb un quadern virtual de l'EDU 365 que treballa sobre les recomanacions de l'ús del foc i sobretot dels petards durant la nit de Sant Joan.

Les falles pirinenques i Eth Haro de Lés
- Tasca. Es proposa la realització d'una petita recerca sobre una d'aquestes dues manifestacions festives, pròpies de la zona dels Pirineus. Es proporcionen els enllaços corresponents. La tasca l'han de presentar en format Word o Power Point.